CELEX: 62021CN0639
Language: lv
Date: 2021-10-19 00:00:00
Title: Lieta C-639/21: Lūgums sniegt prejudiciālu nolēmumu, ko 2021. gada 19. oktobrī iesniedza Cour de cassation (Francija) – PB/Geos SAS, Geos International Consulting Limited

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/24
            
         
      Lūgums sniegt prejudiciālu nolēmumu, ko 2021. gada 19. oktobrī iesniedza Cour de cassation (Francija) – PB/Geos SAS, Geos International Consulting Limited
      
      (Lieta C-639/21)
      (2022/C 2/30)
      Tiesvedības valoda – franču
      
         Iesniedzējtiesa
      
      
         Cour de cassation
      
      
         Pamatlietas puses
      
      
         Prasītājs: PB
      
         Atbildētājas: Geos SAS, Geos International Consulting Limited
      
      
         Prejudiciālie jautājumi
      
      
                  1)
               
               
                  Vai Eiropas Parlamenta un Padomes Regulas (ES) Nr. 1215/2012 (2012. gada 12. decembris) par jurisdikciju un spriedumu atzīšanu civillietās un komerclietās (1) 4. panta 1. punkts un 20. panta 1. punkts ir jāinterpretē tādējādi, ka gadījumā, kad attiecībā uz sabiedrību, kuras domicils ir kādas dalībvalsts teritorijā un kuru darbinieks iesūdz šīs dalībvalsts tiesās, tiek apgalvota tā paša darbinieka, kuru pieņēmusi darbā cita sabiedrība, kopējas nodarbināšanas situācija, minētajai tiesai, lai noteiktu tās jurisdikciju lemšanai par prasībām pret šīm divām sabiedrībām, nav iepriekš jāvērtē kopējas nodarbināšanas situācijas esamība?
               
            
                  2)
               
               
                  Vai tie paši panti ir jāinterpretē tādējādi, ka šādā gadījumā īpašo jurisdikcijas normu autonomija atsevišķu darba līgumu jomā nav šķērslis tās dalībvalsts tiesu jurisdikcijas vispārējās normas piemērošanai, kurā ir atbildētāja domicils, kas norādīta Regulas Nr. 1215/2012 4. panta 1. punktā?
               
            
         (1)  OV 2012, L 351, 1. lpp.